Fra 1906 var han medlem av et jødisk amatørteater i Kraków. Han skrev også sanger og teateranmeldelser for , det jiddischspråklige organet til det østerrikske sosialdemokratiske partiet, som han var medlem av. Dette partiets avdeling i Galizia var i praksis en filial av den jødiske, sosialistiske organisasjonen Bund. Etter første verdenskrig og opprettelsen av den andre polske republikken ble Der sotsial-demokrat formelt slått sammen med det polske Bund, som ble det dominerende partiet blant det polsk-jødiske proletariatet. Bund kjempet for jødisk kulturell autonomi, bygd på sekularisme og jiddisch språk i et demokratisk, sosialistisk Polen.